เรื่องร้องเรียน (สะพาน,ทางเท้า,ถนน,ร้องเรียน,ความปลอดภัย) วันที่ 2023-08-15 03:55:59 — แขวงราษฎร์บูรณะ เขตราษฎร์บูรณะ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027939

ขอให้แก้ไขปัญหาและตรวจสอบการปิดเส้นทางเดินเท้าบนบาทวิถี บริเวณ ถนนสุขสวัสดิ์ฝั่งขาออก แขวงบางปะกอก เขตราษฎร์บูรณะ กรุงเทพมหานคร จุดสังเกต บริเวณด้านหน้าซอยสุขสวัสดิ์ 33/1 เนื่องจากผู้ร้องแจ้งว่าปัจจุบัน (วันที่ 10 กรกฎาคม 2566) มีการก่อสร้างสะพานพระราม 9 หรือสะพานแขวน ทำให้ต้องมีการปิดทางเดินบาทวิถีและช่องการจราจร 1 ช่องทาง ส่งผลทำให้ผู้ร้องและประชาชนในพื้นที่ได้รับความเดือดร้อน เนื่องจากทำให้ผู้ที่สัญจรทางเท้าต้องลงมาเดินในช่องทางเดินที่รถใช้สัญจร ผู้ร้องเกรงว่าจะได้รับอันตรายและอาจก่อให้เกิดอุบัติเหตุได้ เพราะในบริเวณดังกล่าวมีรถบรรทุกขนาดใหญ่สัญจรเป็นจำนวนมาก รวมถึงการจราจรที่หนาแน่นมีรถเป็นจำนวนมาก ผู้รับเหมาก่อสร้างเป็นบริษัทเอกชน (ไม่ทราบชื่อ) ซึ่งรับเหมางานจากการทางพิเศษ เบื้องต้นประสบปัญหามาเป็นระยะเวลา 1 เดือน  ผู้ร้องจึงประสงค์ให้ทางหน่วยงานที่เกี่ยวข้องตรวจสอบ หรือกระทำตามมาตรฐานที่พึงกระทำ อาทิเช่น การมีบทลงโทษหรือการกำชับผู้ก่อสร้างให้พึงระวังผลกระทบที่อาจก่อให้เกิดผลเสียต่อส่วนรวม หรือไม่ถ้าหากจำเป็นต้องมีการปิดทางเดินเท้า ควรมีการหาทางเดินทดแทนหรือมีวิธีแก้ไขปัญหา เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป (ผู้ร้องประสงค์ปกปิดชื่อ นามสกุลและหมายเลขโทรศัพท์) 

//(แจ้งข้อมูลเพิ่มเติม 12/08/2566) ผู้ร้องขอแจ้งข้อมูลเพิ่มเติม เบื้องต้นแจ้งรายงานผลการพิจารณาเรื่องให้ทราบว่า การทางพิเศษแห่งประเทศไทย รับทราบ อยู่ระหว่างประสานหน่วยงานที่เกี่ยวข้องเพื่อพิจารณาตรวจสอบต่อไป ซึ่งผู้ร้องเห็นว่าเป็นการตรวจสอบที่ใช้ระยะเวลานานเกินไป เพราะร้องเรียนเป็นระยะเวลานานมากแล้ว สะท้อนถึงความไม่รับผิดชอบในการแก้ไขปัญหา เพราะปัจจุบัน(วันที่ 12 สิงหาคม 2566) ยังคงได้รับความเดือดร้อนอยู่เช่นเดิม ซึ่งผู้ร้องจะต้องใช้เส้นทางนี้เป็นประจำในช่วงวันจันทร์-ศุกร์ โดยเส้นทางที่จัดให้สำหรับสัญจรนั้น เป็นทางดินที่ขุดมาจากบ่อ และเส้นทางมีลักษณะเป็นเนินสูงต่ำไม่ราบเรียบ เมื่อฝนตกจะทำให้เดินยากมาก ซึ่งปัจจุบันก็เป็นช่วงที่มีฝนตกบ่อยครั้งด้วยจึงทำให้ไม่สามารถเดินได้เลย อีกทั้งในช่วงเย็นจะมีคนงานก่อสร้างกางเน็ตสำหรับเล่นเซปักตะกร้อ กีดขวางเส้นทางเดิน ยิ่งทำให้สัญจรผ่านยากมากขึ้นอีก จึงประสงค์ให้หน่วยงานที่รับผิดชอบดำเนินการตรวจสอบและแก้ไขปัญหาอย่างเร่งด่วน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata